Per Petterson

Per Petterson (født 1952) er en norsk forfatter oppvokst på Veitvet i Oslo, bosatt i Høland i Akershus. 

 Bakgrunn og virke 
Petterson er utdannet bibliotekar. Han har vært selvproletarisert fabrikkarbeider og har arbeidet i Tronsmo bokhandel i Oslo, og som oversetter og litteraturkritiker. Pettersons tidlige bøker fikk stor oppmerksomhet hos kritikerne, men først med den mange ganger prisbelønnede Ut og stjæle hester i 2003 fikk han sitt store gjennombrudd hos publikum. Den har et samlet opplag på 700 000 (200 000 i Norge og 500 000 i utlandet). Boken har blant annet solgt 126 000 eksemplarer i USA, 120 000 eksemplarer i Tyskland, 50 000 eksemplarer i Storbritannia, 40 000 i Frankrike samt 8 000 eksemplarer i Danmark. 

Han debuterte i 1987 med novellesamlingen Aske i munnen, sand i skoa og har utgitt 11 romaner og novellesamlinger (2021). I 2008 fikk han Nordisk råds litteraturpris for romanen Jeg forbanner tidens elv. Han er oversatt til mer enn 50 språk.Karin Haugen: En stor himmel - Portrettintervju med Per Petterson i Bokmagasinet/Klassekampen 9. oktober 2021 

Politisk har Petterson bakgrunn fra ml-bevegelsen.«En klassisk kommunist», Klassekampen 19. juli 2007 Sine år bak bokhandler-disken tilbrakte han i Oslo-bokhandelen Tronsmo, der norsk venstreside og AKP(m-l) i mange år preget driften.«Tronsmoskolen», dn.no 31. mars 2015

 Priser og utmerkelser 

 For Til Sibir (1996) 
Petterson ble nominert til Nordisk råds litteraturpris i 1997 for romanen Til Sibir. Samme roman ble nominert til International IMPAC Dublin Literary Award.

 For Ut og stjæle hester (2003) 
I 2006 mottok han sammen med oversetteren Anne Born den mest prestisjefylte prisen for oversatt litteratur i Storbritannia, Independent Foreign Fiction Prize, for romanen Ut og stjæle hester. Ut og stjæle hester ble utropt til én av de fem beste fiksjonsbøkene i 2007 i Time Magazine, én av de ti beste fiksjonsbøkene i 2007 i Entertainment Weekly, en New York Public Library Book to Remember 2007 og fikk en femteplass på amerikanske National Book Critics Circle (NBCC) sin «Most Recommended List». Den ble også nominert til Los Angeles Times Book Prize i kategorien for skjønnlitteratur.

Den 14. juni 2007 mottok han den mest prestisjefylte prisen internasjonalt for engelskspråklig og oversatt litteratur, International IMPAC Dublin Literary Award, for samme roman. På kortlisten (short list) til den samme prisen stod det året en rekke internasjonalt berømte forfattere, deriblant JM Coetzee med Slow Man, Salman Rushdie med Shalimar the Clown, Jonathan Safran Foer med Extremely Loud and Incredibly Close, Julian Barnes med Arthur and George og Cormac McCarthy med No Country for Old Men.

 For Jeg forbanner tidens elv (2008) 
Petterson har mottatt mange priser for romanen Jeg forbanner tidens elv, deriblant Nordisk råds litteraturpris for 2009. Per Petterson ble også valgt til Årets festspilldikter 2009.

 Bibliografi 

 1987: Aske i munnen, sand i skoa (novellesamling)
 1989: Ekkoland (roman)
 1992: Det er greit for meg (roman)
 1996: Til Sibir (roman)
 2000: I kjølvannet (roman)
 2003: Ut og stjæle hester (roman)
 2004: Månen over Porten (essaysamling)
 2008: Jeg forbanner tidens elv (roman)
 2012: Jeg nekter (roman)
 2018: Menn i min situasjon (roman)
 2021: Mitt Abruzzo. Journal 21.1–18.7.2021 (roman)
 2021: Om vennskap
 2025: Du er hjemme nå (roman)

 Priser 
 Sarpsborgprisen 1987
 Språklig samlings litteraturpris 1993 
 Nota Bene Bokpris 1993 
 Oktoberprisen 1996
 Brageprisen 2000, for I kjølvannet
 Klassekampens litteraturpris 2003, for Ut og stjæle hester
 Bokhandlerprisen 2003, for Ut og stjæle hester
 Kritikerprisen 2003, for Ut og stjæle hester
 Independent Foreign Fiction Prize 2006 for Ut og stjæle hester (Out stealing horses)
 Le Prix Littéraire Européen Madeleine Zepter 2006 for Ut og stjæle hester (Pas facile de voler des chevaux)
 Le Prix Mille Pages 2006 for Ut og stjæle hester (Pas facile de voler des chevaux)
 International IMPAC Dublin Literary Award 2007 for Ut og stjæle hester (Out stealing horses)
 Prix des Lecteurs de littérature européenne 2007 for Ut og stjæle hester (Pas facile de voler des chevaux)
 Brageprisen 2008, for Jeg forbanner tidens elv
 Kritikerprisen 2008, for Jeg forbanner tidens elv
 Nordisk råds litteraturpris 2009, for Jeg forbanner tidens elv
 Bokhandlerprisen 2012, for Jeg nekter
 Doblougprisen 2016Oktober-annonse i Klassekampen 28. mai 2016, side 15
 Aschehougprisen 2016

 Referanser 
Dagbladet.no
Norden.org

Impacdublinaward.ie 
Norden.org
Impacdublinaward.ie 

 Eksterne lenker 


  Per Petterson på Forlaget Oktober
  Digitaliserte bøker av Petterson hos Nasjonalbiblioteket.



Kategori:Norske bibliotekarer
Kategori:Norske romanforfattere
Kategori:Norske novellister
Kategori:Norske essayister
Kategori:Vinnere av Oktoberprisen
Kategori:Vinnere av Brageprisen
Kategori:Vinnere av Aschehougprisen
Kategori:Vinnere av Bokhandlerprisen
Kategori:Vinnere av Kritikerprisen
Kategori:Vinnere av Nordisk råds litteraturpris
Kategori:Vinnere av Doblougprisen
Kategori:Vinnere av Gyldendalprisen
Kategori:Personer fra Oslo
Kategori:Fødsler i 1952